Barul se mută la tine acasă. Cum poți avea un cocktail ca la club în confortul căminului.
Îți poți comanda acasă un kit cu cocktail-uri ca cele pe care le bei în oraș. Kit-ul te costă 175 de lei. Un kit conține ingrediente pentru patru băuturi.
Parcă ți-e dor să ieși într-un bar sau într-un club și să bei cocktail-ul tău preferat, nu-i așa? Iar să reproduci băutura la tine în bucătărie, parcă-i cam complicat, nu prea te pricepi. De aici a venit ideea kit-ului de cocktail.Ai acolo tutorial step by step și tot ce ai nevoie, astfel încât să te descurci de unul singur și toate ingredientele și ustensilele de care ai nevoie.Mara și-a comandat kit-ul și, pentru că avea drum în zonă, a preferat să îl ridice chiar ea."Mi-am comandat pentru că avem o întălnire cu fetele. Un girls night, nu mai poate fi out, deci este in house. Nu ne pricepem atât de bine să ne facem singure aceste cocktail-uri și avem nevoie de puțină îndrumare și instrucțiuni și băuturile deja cumva preparate", a povestit Mara.Marius Zamfir este barman și este cel care a creat cele zece cocktail-uri dintre care poți să alegi."Comandați de pe aplicațiile de delivery, cât și de pe site-urile noastre de socializare, de pe email-ul nostru. În principiu puteți comanda prin aplicații undeva în termenul de 60-90 de minute, dar puteți prestabili comanda/rezerva pentru a avea o dată specifică și o oră la care să vină comanda", afirmă barmanul Marius Zamfir.